Sur le roman de Tristan. 



439 



et illuec s'areste asses près de la fontaine. 

 Là où il estoit illuec en telle manière, 

 atant veés cy venir la reyne celle part qui 

 lie s'en prent garde, et quant il voit la 

 reyne, il dit bien à soy mesmes que vera- 

 ment est elle la plus belle dame du monde, 

 et puis qu'il n'en peut avoir sa volunte, il 

 set vraiement qu'il en moura. aultrement 

 n'en puet eschamper en nulle fin. Paîa- 

 mides, ainsy comme ie vous conte, estoit 

 illuec en telle manière qu'il n'estoit veu 

 de nul, et si veoit apertament celle en 

 qui il creoit plus que en dieu, si avint que la 

 reyne en aloit vers luy toute seule, si courou- 

 ciée encore pour Brangaine qu'elle ne pouoit 

 estre reconfortée en nulle manière du monde, 

 ne nul ne pouoit savoir l'achoison de son 

 duel fors que elle seulement. Quant elle 

 fu venue iusques as bronces où Palamides 

 estoit, elle dit si hault que Palamides l'en- 

 tent bien: Ha, Brangaine, tant suy courou- 

 ciée pour toy que nul ne me peut confor- 

 ter, tant ay gaignié en ta mort que ie en 

 mouray prochainement, se confort ne m'en 

 vient. Adonc comence à plourer moult 

 fort. Palamides, qui bien set certainement 

 nue ce est pour Brangaine que Yseult de- 

 maine tel duel, si dit: Madame, ne vous 

 esmaiés si fort, que ie vous en rendray 

 Brangaine dedena trois iours toute saine 

 et hetiee. La reyne qui cuidoit bien vraie- 

 ment qu'il fust illuec mucié *) pour au- 

 cune doubtanoe ne ly demande rien de 

 son estre, ains ly dist: Sire chevalier, ie 

 n'ay rien en ce monde que vous me de- 

 maindissiés que ie ne vous donnasse, mais 

 que vous me rendissiés Brangaine. — Dame, 

 fait Palamides, moult grant mercy. or vous 

 souvengniés de c'este promesse, car bien 

 sachiés certainement que vous aurois Bran- 

 gaine. — Au nom dieu, dit la reyne, ie vous 



tendray bien, se vous me ramenés Brangaine 

 convenant. — Dame, fait il, grant mercis. 

 Atant se part la reyne de Palamides et 

 retourne à la compaignie. si est durement 

 reconfortée des paroles que Palamides ly 

 avoit dites, car il ly est bien avis por ces 

 paroles que Brangaine soit encore vive, si 

 en a moult grant ioie. Quant la reyne ot 

 illuec esté tant qu'il ly pleut et au roy, 

 elle s'en retourne à la cite, et quant elle 

 fu venue en sa chambre, elle fait mainte- 

 nant demander les sers et leur dit qu'il ly 

 dient la vérité de Brangaine et se elle est 

 encore vive, car elle a ouy nouvelles qu'elle 

 est vive, et il dient que voirement la les- 

 sierent vive. A nom dieu, dit la reyne, 

 benoîtes soient telles nouvelles, celuy qui 

 parla à moy en set bien la vérité. Lors 

 dit la reyne à soy mesmes que puis Bran- 

 gaine ne dist rien au perill de mort où 

 elle avoit esté, que desoremes se pourroit 

 elle bien en elle fier et descouvrir ly ce 

 qu'elle vouldroit faire. 



Et Palamides qui es bronces estoit ainsy 

 come ie vous ay conté, quant il vit que la 

 reyne s'en estoit alée, il vint à son cheval 

 et monte et se mist au chemin celle part où 

 il avoit lessiée Brangaine. Si chevaulche 

 tant que il vint à l'abbaie et trouve Bran- 

 gaine, qui demenoit si grant duel qu'elle 

 ne se pouoit renconforter en nulle manière 

 du monde, tout temps plouroit et menoit 

 duel. Quant Palamides la voit, si la de- 

 mande maintenant cornent elle le fait. Sire, 

 fait elle, ie le fais mauvaisement. ia tant 

 comme ie soie près le madame et elle me 

 veule mal, n'auray mes ioie, mais se ie 

 estoie en Yrlande, ie me reconforteroie en 

 aucune manière. — Brangaine, fait Pala- 

 mides, ie vous aporte bonnes nouvelles. — 

 Quelles sont elles? pour dieu, dites le moy. 



*) „Mucir" se rend par échanger selon Cnrne de S;t Pal. et dérive de mutare, n'étant qu'une 

 variété de muer, qui se retrouve aussi dans remuer. 



